automatiske tanker
Store norske leksikon,Psykologi,Klinisk psykologi
Automatiske tanker er tanker som personen formulerer med ord inne i seg som svar på situasjoner. Disse tankene er ofte så raskt forbigående at personen nesten ikke er seg dem bevisst. Til forskjell fra ubevisste tanker kan automatiske tanker gjøres bevisste dersom personen retter oppmerksomheten mot dem.
Begrepet er mye brukt i kognitiv psykoterapi. Her trenes personen til å observere de automatiske tankene når de inntrer i forbindelse med dagliglivets hendelser. Personen kan endre tenkemåte gjennom bevisstgjøring av disse tankene, som oftest er styrt av feilaktig logikk og forestillinger. Dermed kan han forstå sosiale situasjoner annerledes. Følgen er bedre funksjon og mindre plagsomme symptomer. Les mer i Store norske leksikon bevissthet ubevissthet oppmerksomhet